Illum il-Kunsill adotta direttiva ġdida kontra l-ħasil tal-flus. Din id-direttiva tintroduċi dispożizzjonijiet ġodda dwar il-liġi kriminali li jfixklu u jimblokkaw l-aċċess mill-kriminali għal riżorsi finanzjarji, inkluż dawk użati għal attivitajiet terroristiċi. Ir-regoli l-ġodda jinkludu: l-istabbiliment ta' regoli minimi dwar id-definizzjoni ta' reati kriminali u sanzjonijiet b'rabta mal-ħasil tal-flus. L-attivitajiet tal-ħasil tal-flus ikunu punibbli b' terminu massimu ta' mill-inqas 4 snin priġunerija, u l-imħallfin jistgħu jimponu sanzjonijiet u miżuri addizzjonali (e.ż. esklużjoni temporanja jew permanenti mill-aċċess għall-finanzjament pubbliku, multi, eċċ.). Iċ-ċirkostanzi aggravanti ser japplikaw għal każijiet b'rabta ma' organizzazzjonijiet kriminali jew għal reati mwettqa fl-eżerċizzju ta' ċerti attivitajiet professjonali. il-possibbiltà li entitajiet legali jinżammu responsabbli għal ċerti attivitajiet ta' ħasil tal-flus li jistgħu jiffaċċjaw firxa ta' sanzjonijiet (e.ż. esklużjoni mill-għajnuna pubblika, tqegħid taħt superviżjoni ġudizzjarja, stralċ ġudizzjarju, eċċ.) it-tneħħija ta' ostakli għal kooperazzjoni ġudizzjarja u tal-pulizija transfruntiera billi jiġu stabbiliti dispożizzjonijiet komuni biex jittejbu l-investigazzjonijiet. Għal każijiet transfruntiera, ir-regoli l-ġodda jiċċaraw liema stat membru jkollu l-ġurisdizzjoni, u kif jikkooperaw dawk l-istati membri involuti, kif ukoll kif jinvolvu lill-Eurojust. Il-passi li jmiss Ladarba d-direttiva tiġi ppubblikata fil-ġurnal uffiċjali tal-UE, l-istati membri jkollhom sa 24 xahar biex jittrasponuha fil-liġi nazzjonali. Din id-direttiva tikkumplementa, fl-aspetti tal-liġi kriminali, id-direttiva dwar il-prevenzjoni tal-użu tas-sistema finanzjarja għall-finijiet tal-ħasil tal-flus jew il-finanzjament tat-terroriżmu li ġie adottat formalment f'Mejju 2018. Id-direttiva dwar il-ġlieda kontra l-ħasil tal-flus permezz tal-liġi kriminali (PE-CONS 30/18) Id-direttiva dwar il-prevenzjoni tal-użu tas-sistema finanzjarja għall-finijiet tal-ħasil tal-flus jew il-finanzjament tat-terroriżmu (stqarrija għall-istampa, 14/05/2018) Ara l-paġna tal-laqgħa